ทั่วไทยอากาศร้อนจัด ทะลุ 40 องศาฯ เตือน ปชช.ควรงดกิจกรรมกลางแจ้งตอนบ่าย
อากาศทั่วไทยยังร้อนสุดๆ อุณหภูมิทะลุ 40 องศาฯ ไทยตอนบนสภาพอากาศร้อนจัด กับมีฟ้าหลัวตอนกลางวัน แต่ยังโชคดี จะมีฝนฟ้าคะนองในบางแห่งร้อยละ 10 ของพื้นที่ และลมกรรโชกแรง เตือนประชาชน โดยเฉพาะใน จ.อุทัยธานี นครสวรรค์ กำแพงเพชร ควรงดกิจกรรมกลางแจ้งบ่ายวันนี้,เมื่อวันที่ 16 เม.ย. 59 จากการตรวจสอบพยากรณ์อากาศไทยรัฐทีวี เดอะเวตเตอร์ คอมพานี พบว่า ประเทศไทยตอนบนยังคงมีความร้อนปกคลุมต่อเนื่อง ส่งผลให้อากาศร้อน กับมีฟ้าหลัวในตอนกลางวัน ทั้งที่ภาคเหนือ ภาคตะวันออกเฉียงเหนือ ภาคตะวันออก และภาคกลาง สำหรับภาคตะวันออก และภาคตะวันออกเฉียงเหนือตอนล่างจะมีฝนฟ้าคะนอง และลมกระโชกแรง จากลมตะวันออกเฉียงใต้ที่พัดพาความชื้นขึ้นมา,ขณะเดียวกัน สภาพอากาศในแต่ละภาคของประเทศ ขณะนี้ มีอุณหภูมิเพิ่มสูงขึ้น โดยอุณหภูมิสูงสุด อยู่ที่ภาคเหนือ 44 องศาเซลเซียส จะมีฝนฟ้าคะนองบางแห่ง ร้อยละ 10 ของพื้นที่ ประกอบกับมีลมกระโชกแรง ส่วนที่ภาคกลาง อุณหภูมิพุ่งสูงเกิน 40 องศาเซลเซียสในหลายพื้นที่ โดยเฉพาะจังหวัดอุทัยธานี นครสวรรค์ กำแพงเพชร ประชาชนควรงดกิจกรรมกลางแจ้งในช่วงบ่ายวันนี้ ส่วนพื้นที่ที่มีฝนฟ้าคะนอง ควรอยู่ห่างจากต้นไม้ และป้ายโฆษณาที่ไม่แข็งแรง,พยากรณ์อากาศประจำวันแต่ละภาคของประเทศในวันนี้ เป็นดังนี้  ,ภาคเหนือ อากาศร้อนจัดโดยทั่วไป กับมีฟ้าหลัวในตอนกลางวัน โดยมีฝนฟ้าคะนองบางแห่ง ร้อยละ 10 ของพื้นที่ กับมีลมกระโชกแรง อุณหภูมิต่ำสุด 22 องศาเซลเซียส อุณหภูมิสูงสุด 44 องศาเซลเซียส,ภาคตะวันออกเฉียงเหนือ อากาศร้อนจัดโดยทั่วไป กับมีฟ้าหลัวในตอนกลางวัน โดยมีฝนฟ้าคะนองบางแห่ง ร้อยละ 10 ของพื้นที่ กับมีลมกระโชกแรง อุณหภูมิต่ำสุด 25 องศาเซลเซียส อุณหภูมิสูงสุด 42 องศาเซลเซียส,ภาคกลาง อากาศร้อนจัดโดยทั่วไป กับมีฟ้าหลัวในตอนกลางวัน โดยมีฝนฟ้าคะนองบางแห่ง ร้อยละ 10 ของพื้นที่ กับมีลมกระโชกแรง อุณหภูมิต่ำสุด 26 องศาเซลเซียส อุณหภูมิสูงสุด 42 องศาเซลเซียส,ภาคตะวันออก มีอากาศร้อนจัดบริเวณจังหวัดปราจีนบุรี และสระแก้ว โดยมีฝนฟ้าคะนองบางแห่ง ร้อยละ 10 ของพื้นที่ กับมีลมกระโชกแรง อุณหภูมิต่ำสุด 25 องศาเซลเซียส อุณหภูมิสูงสุด 41 องศาเซลเซียส ทะเลมีคลื่นต่ำกว่า 1 เมตร,ภาคใต้ฝั่งอ่าวไทย อากาศร้อนในตอนกลางวัน โดยมีฝนฟ้าคะนองบางแห่ง ร้อยละ 10 ของพื้นที่ อุณหภูมิต่ำสุด 24 องศาเซลเซียส อุณหภูมิสูงสุด 39 องศาเซลเซียส ทะเลมีคลื่นสูงประมาณ 1 เมตร,ภาคใต้ฝั่งอันดามัน อากาศร้อนในตอนกลางวัน โดยมีฝนฟ้าคะนองบางแห่ง ร้อยละ 10 ของพื้นที่ อุณหภูมิต่ำสุด 23 องศาเซลเซียส อุณหภูมิสูงสุด 39 องศาเซลเซียส ทะเลมีคลื่นต่ำกว่า 1 เมตร,กรุงเทพมหานคร  อากาศร้อน กับมีฟ้าหลัวในตอนกลางวัน อุณหภูมิต่ำสุด 28 องศาเซลเซียส อุณหภูมิสูงสุด 40 องศาเซลเซียส
อากาศทั่วไทยยังร้อนสุดๆ อุณหภูมิทะลุ 40 องศาฯ ไทยตอนบนสภาพอากาศร้อนจัด กับมีฟ้าหลัวตอนกลางวัน แต่ยังโชคดี จะมีฝนฟ้าคะนองในบางแห่งร้อยละ 10 ของพื้นที่ และลมกระโชกแรง เตือนประชาชน โดยเฉพาะใน จ.อุทัยธานี นครสวรรค์ กำแพงเพชร ควร
อุตุนิยมวิทยา,สภาพอากาศ,16 เมษายน 2559,ข่าว,ไทยรัฐออนไลน์,ข่าวทั่วไทย